# Ariel (revista)

### De Viquipèdia

Portada d'Ariel

Ariel fou una revista literària i artística, publicada a Barcelona entre 1946 i 1951. Se'n publicaren 23 números i 2 suplements sobre temes d'actualitat. Fou fundada i dirigida per Josep Palau-Fabre, Josep Romeu i Figueras, Miquel Tarradell, Joan Triadú i Font i Frederic-Pau Verrié i Faget, i s'hi sumaren en la redacció Joan Barat, Alexandre Cirici i Pellicer, Francesc Espriu, Enric Jardí, Rosa Leveroni i Valls, Joan Perucho, Jordi Sarsanedas i Manuel Valls.

La seva intenció era de la cultura catalana, que era oficialment liquidada pel règim franquista, i de fixar-ne les valors més essencials i més vàlides, tot responent en general a una concepció culturalista de l'art i la literatura, realitzada en una doble direcció simbolista i superrealista. Hi presentà poemes de Carles Riba, Josep Vicenç Foix, Josep Carner, Salvador Espriu i d'autors joves com Josep Palau-Fabre, Joan Vinyoli, Joan Brossa i Albert Manent. Hi predominava l'assaig crític de literatura i d'art sobre altres temes, enriquida amb dibuixos i gravats inèdits de Joan Miró, Manolo Hugué, Clavé, Albert Ràfols Casamada i Emili Grau i Sala. Esdevingué una de les manifestacions més importants de la represa cultural catalana de la postguerra.

Obtingut de "http://ca.wikipedia.org../../../a/r/i/Ariel_%28revista%29.html"

Categoria: Premsa de Catalunya

##### Views

- Article
- Discussió
- Revisió actual

##### Cerca